CELEX: 62012CB0153
Language: el
Date: 2013-03-21 00:00:00
Title: Υπόθεση C-153/12: Διάταξη του Δικαστηρίου (όγδοο τμήμα) της 21ης Μαρτίου 2013 [αίτηση του Administrativen sad — Varna (Βουλγαρία) για την έκδοση προδικαστικής αποφάσεως] — Sani Treyd EOOD κατά Direktor na Direktsia «Obzhalvane i upravlenie na izpalnenieto» — Varna pri Tsentralno upravlenie na Natsionalnata agentsia za prihodite (Άρθρο 99 του Κανονισμού Διαδικασίας — ΦΠΑ — Οδηγία 2006/112/ΕΚ — Άρθρα 62, 63, 65, 73 και 80 — Σύσταση δικαιώματος επιφανείας υπέρ εταιρίας από φυσικά πρόσωπα μη υποκείμενα στον φόρο και μη οφείλοντα φόρο σε αντάλλαγμα της κατασκευής ακινήτου από την εταιρία αυτή προς όφελος των φυσικών αυτών προσώπων — Σύμβαση αντιπαροχής — ΦΠΑ επί των παροχών που αφορούν τη δόμηση του κτιρίου — Γενεσιουργός αιτία — Απαιτητό — Πρόωρη καταβολή του συνόλου της αντιπαροχής — Προκαταβολή — Βάση επιβολής του φόρου σε περίπτωση αντιπαροχής συνιστάμενης σε αγαθά ή υπηρεσίες)

1.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 156/16
            
         Διάταξη του Δικαστηρίου (όγδοο τμήμα) της 21ης Μαρτίου 2013 [αίτηση του Administrativen sad — Varna (Βουλγαρία) για την έκδοση προδικαστικής αποφάσεως] — Sani Treyd EOOD κατά Direktor na Direktsia «Obzhalvane i upravlenie na izpalnenieto» — Varna pri Tsentralno upravlenie na Natsionalnata agentsia za prihodite
   (Υπόθεση C-153/12) (1)
   
   (Άρθρο 99 του Κανονισμού Διαδικασίας - ΦΠΑ - Οδηγία 2006/112/ΕΚ - Άρθρα 62, 63, 65, 73 και 80 - Σύσταση δικαιώματος επιφανείας υπέρ εταιρίας από φυσικά πρόσωπα μη υποκείμενα στον φόρο και μη οφείλοντα φόρο σε αντάλλαγμα της κατασκευής ακινήτου από την εταιρία αυτή προς όφελος των φυσικών αυτών προσώπων - Σύμβαση αντιπαροχής - ΦΠΑ επί των παροχών που αφορούν τη δόμηση του κτιρίου - Γενεσιουργός αιτία - Απαιτητό - Πρόωρη καταβολή του συνόλου της αντιπαροχής - Προκαταβολή - Βάση επιβολής του φόρου σε περίπτωση αντιπαροχής συνιστάμενης σε αγαθά ή υπηρεσίες)
   2013/C 156/26
   Γλώσσα διαδικασίας: η βουλγαρική
   
      Αιτούν δικαστήριο
   
   Administrativen sad — Varna
   
      Διάδικοι στην υπόθεση της κύριας δίκης
   
   
      Προσφεύγουσα: Sani Treyd EOOD
   
      Καθού: Direktor na Direktsia «Obzhalvane i upravlenie na izpalnenieto» — Varna pri Tsentralno upravlenie na Natsionalnata agentsia za prihodite
   
      Αντικείμενο
   
   Αίτηση προδικαστικής αποφάσεως — Administrativen sad — Varna — Ερμηνεία των άρθρων 62, παράγραφος 1, 63, 73 και 80 της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (EE L 347, σ. 1) — Εθνική νομοθεσία κατά την οποία κάθε παράδοση ή κάθε παροχή της οποίας η αντιπαροχή συνίσταται εν όλω ή εν μέρει σε αγαθά ή υπηρεσίες λογίζεται ως αποτελούσα δύο συνδεόμενες παραδόσεις ή παροχές — Νομοθεσία κατά την οποία ως ημερομηνία επελεύσεως της γενεσιουργού αιτίας του ΦΠΑ για τις συνδεόμενες πράξεις της συναλλαγής ορίζεται η ημερομηνία επελεύσεως της γενεσιουργού αιτίας της παραδόσεως που διενεργήθηκε πρώτη, παρά το γεγονός ότι δεν έχει ακόμη εκπληρωθεί η αντιπαροχή για την παράδοση αυτή — Φυσικά πρόσωπα που έχουν συστήσει δικαίωμα επιφάνειας υπέρ εταιρίας με σκοπό την κατασκευή ακινήτου για κατοικίες, με αντάλλαγμα την υποχρέωση της εταιρίας να κατασκευάσει το ακίνητο με δικά της μέσα και να μεταβιβάσει στους συστήσαντες το δικαίωμα επιφάνειας την κυριότητα του 25 % της συνολικής δομημένης επιφάνειας εντός προθεσμίας 12 μηνών από της εκδόσεως της οικοδομικής άδειας — Καθορισμός της βάσεως επιβολής του φόρου — Εφαρμογή της έννοιας της γενεσιουργού αιτίας στις απαλλασσόμενες πράξεις, ακόμη και όταν αυτές έχουν διενεργηθεί από πρόσωπο που δεν έχει την ιδιότητα του υποκείμενου ή του υπόχρεου στον φόρο
   
      Διατακτικό
   
   
               1)
            
            
               Τα άρθρα 63 και 65 της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας, έχουν την έννοια ότι, υπό περιστάσεις όπως αυτές της υποθέσεως της κύριας δίκης, σε περίπτωση συστάσεως δικαιώματος επιφανείας υπέρ εταιρίας με σκοπό την ανέγερση κτιρίου επί του οποίου η εταιρία αυτή θα αποκτήσει την κυριότητα του 75 % της συνολικής δομημένης επιφανείας, με αντιπαροχή την κατασκευή του υπολοίπου 25 %, το οποίο η εταιρία δεσμεύεται να παραδώσει αποπερατωμένο στα πρόσωπα που συνέστησαν το εν λόγω δικαίωμα επιφανείας, δεν απαγορεύουν να καθίσταται απαιτητός ο φόρος προστιθέμενης αξίας επί της παροχής των υπηρεσιών κατασκευής κατά τον χρόνο της συστάσεως του δικαιώματος επιφανείας, δηλαδή προτού παρασχεθούν οι υπηρεσίες αυτές, εφόσον, κατά τον χρόνο της συστάσεως του δικαιώματος αυτού, όλα τα κρίσιμα στοιχεία της μελλοντικής αυτής παροχής υπηρεσιών είναι ήδη γνωστά και, συνεπώς, ειδικότερα, οι εν λόγω υπηρεσίες καθορίζονται επακριβώς, η δε αξία του εν λόγω δικαιώματος μπορεί να οριστεί σε χρήμα, πράγμα που εναπόκειται στο αιτούν δικαστήριο να εξακριβώσει. Συναφώς, δεν ασκεί επιρροή το ότι η σύσταση του εν λόγω δικαιώματος συνιστά απαλλασσόμενη πράξη πραγματοποιούμενη από πρόσωπα που δεν έχουν την ιδιότητα του υποκειμένου στον φόρο ή του οφείλοντος φόρο κατά την έννοια της εν λόγω οδηγίας.
            
         
               2)
            
            
               Υπό περιστάσεις όπως αυτές της υποθέσεως της κύριας δίκης, στις οποίες η πράξη δεν πραγματοποιείται από συνδεόμενους μεταξύ τους συμβαλλομένους κατά την έννοια του άρθρου 80, παράγραφος 1, της οδηγίας 2006/112, πράγμα το οποίο εναπόκειται πάντως στο αιτούν δικαστήριο να εξακριβώσει, τα άρθρα 73 και 80 της οδηγίας αυτής έχουν την έννοια ότι δεν αντίκειται σ’ αυτά εθνική διάταξη, όπως η επίδικη στην κύρια δίκη, δυνάμει της οποίας, όταν η αντιπαροχή μιας παραδόσεως αγαθών ή παροχής υπηρεσιών συνίσταται εξ ολοκλήρου σε αγαθά ή υπηρεσίες, βάση επιβολής του φόρου για την παράδοση ή την παροχή αποτελεί, κατά πάσα περίπτωση, η κανονική αξία των παραδιδομένων αγαθών ή των παρεχομένων υπηρεσιών.
            
         
      (1)  ΕΕ C 165 της 9.6.2012.